
宋齐丘(887年-959年)，本字超回，改字子嵩，豫章(今南昌)人。世出洪州(今南昌)官僚世家，祖居庐陵(今吉安)。烈祖建国(九三七)以为左丞相，迁司空，卒年七十三，谥缪丑。为文有天才，自以古今独步，书札亦自矜炫，而嗤鄙欧、虞之徒。历任...
　　宋齐丘(887年-959年)，本字超回，改字子嵩，豫章(今南昌)人。世出洪州(今南昌)官僚世家，祖居庐陵(今吉安)。烈祖建国(九三七)以为左丞相，迁司空，卒年七十三，谥缪丑。为文有天才，自以古今独步，书札亦自矜炫，而嗤鄙欧、虞之徒。历任吴国和南唐左右仆射平章事(宰相)，晚年隐居九华山。
　　南宋著名诗人陆游曾在乾道六年七月二十三日《入蜀记第三》中写道:\"南唐宋子篱辞政柄归隐此山，号\'九华先生\'，封\'青阳公\'，由是九华之名益盛\"。
　　齐丘好学，工属文，尤喜纵横长短之说。烈祖为升州刺史，齐丘因骑将姚克赡得见。暇日陪燕游，赋诗以献曰:养花如养贤，去草如去恶。松竹无时衰，蒲柳先秋落。烈祖奇其志，待以国士。从镇京口，入定朱瑾之难，常参秘书。因说烈祖讲典礼、明赏罚、礼贤能、宽征赋，多见听用。烈祖为筑小亭池中，以桥度，至则撤之，独与齐丘议事。率至夜分，又为高堂，不设屏障，中置灰炉而不设火。两人终日拥炉，书灰为字，旋即平之。人以此刘穆之之佐宋高祖。然齐丘资躁褊，或议不合，则拂衣径起，烈祖谢之乃已。义祖独恶其人，每欲进拔，辄不果，浮沉下僚十余年。义祖末年，议者多请以徐氏诸子执国政。烈祖闻之，欲自请出镇，齐丘请徐之。
　　俄而义祖殂，自殿直军判官擢右司员外郎，进右谏议大夫兵部侍郎。居中用事，且倚为相。齐丘自资望尚浅，或不为国中所服，乃告归洪州改葬，因入九华山。累启求致仕不许。元宗已为大将军，烈祖以吴主命，命元宗躬往迎之，于是齐丘托不得已而起。遂拜中书侍郎，迁右仆射平章事。烈祖出镇金陵，以元宗入辅，委齐丘左右之。
　　初，烈祖权位日隆，举国皆知代谢之势。吴主谦恭无失德，烈祖惧群情未协，欲待嗣君，与齐丘议合。已而都押衙周宗，揣微指请急至都，以禅代事告齐丘。齐丘默计:大议本自己出，今若遽行，则功归周宗。欲因为钓名，乃留与夜饮，亟遣使手书切谏以为时事未可。后数日，驰至金陵，请斩宗以谢国人。烈祖亦悔，将从之，徐玠固争，才黜宗为池州副使。玠乃与李建勋等遂极言宜从天人之望，复召宗还旧职。齐丘由是颇见疏忌，留为诸道都统判官，加司空，无所关预，从容而已。数请退，烈祖以南国给之。俄而齐国建，犹以勋旧为左丞相，而不预事。李德诚周本自广陵持吴帝诏来，行传禅，齐丘谓德诚子建勋曰:尊公吴室元勋，今日扫地矣。独称疾卧家，不预劝进。既受禅，徐玠为侍中，李建勋为中书侍郎同平章事，周宗为枢密使。齐丘但迁司徒，中怀不平。及宣制至布衣之交，忽抗声曰:\"臣为布衣时，陛下亦一刺史耳!今为天子，可不用老臣矣。\"烈祖优容之。尝夜燕天泉阁，李德诚曰:陛下应天顺人，惟宋齐丘不悦。因出齐丘讽止劝进书。烈祖却之曰:子嵩三十年故人，岂负我者。齐丘顿首谢。
　　自是为求媚计，更请降让皇为公侯，绝吴太子琏婚。久之，表言备位丞相，不当不闻国政，又自陈为人所闻。烈祖大怒，齐丘归第白衣待罪。而烈祖怒已解，谓左右曰:\"宋公有才，特不识大体尔，孤岂忘旧臣者。\"命吴王璟持手诏见，遂以丞相同平章事。后复委任兼知尚书省事，与张居咏李建勋更日入阁议政。契丹耶律德光遣使来，齐丘阴谋间契丹，使与晋人相攻，则江淮益安。密请厚其原币遣还，至淮北，谮令人刺杀之。契丹与晋人果成嫌隙。齐丘亲吏夏昌图盗库金数百万，特判传轻典。烈祖命斩昌图，齐丘惭，称疾求罢省事，许之，遂不复朝谒。帝遣寿王景遂劳问，许镇故乡。始入朝，因召与宴饮。齐丘酒酣，辄曰:\"陛下中兴，实老臣之力，乃忘老臣，可乎?\"烈祖怒曰:\"太保始以游客干朕，今为三公，足矣。\"齐丘词色愈厉曰:\"臣为游客时，陛下亦偏裨耳，今不过杀老臣。\"遂引去。烈祖悔，明日手诏曰:\"朕之性，子嵩所知。少相亲，老相怨可乎?\"拜镇南节度使。至镇，起大第，穷极宏丽。坊中居人，皆使修饰垣屋。民不堪其扰，有逃去者。初赴镇，烈祖曰:衣锦书行，古人所贵，赐以锦袍，亲为著之，遂服锦袍视事。

